OzLabs/hebrew-wiki-articles huggingface dataset:
ארי רוזנברג

ארי (אריאל) רוזנברג (נולד ב-8 במאי 1964) הוא כדורסלן עבר ישראלי. גובהו 1.90 מטר, שיחק בעמדת הגארד.

==ביוגרפיה==
נולד בקנדה, ובגיל 4 עלה לישראל עם משפחתו שחזרה משליחות בקנדה. החל לשחק במכבי חיפה מגיל 8. עלה לקבוצה הבוגרת בגיל 18, בעונת 1981/82. שיחק במכבי חיפה עד לשנת 1989, נחשב לאחד השחקנים המובילים בקבוצה, והוא ניצב במקום השני בטבלת קלעי הנקודות של המועדון בכל הזמנים, עם סך של 2749 נקודות. בשנת 1989 עבר לשחק עונה אחת בא.ס רמת השרון, ועונה לאחר מכן חתם בהפועל גבת. בעונה זו רוזנברג קלע 42 נקודות במדי גבת נגד מכבי תל אביב, ובכך הגיע לשיא קריירה במספר נקודות למשחק. בשנת 1991 חזר לקדנציה נוספת בחיפה ושיחק בשורותיה שתי עונות. בעונה השנייה 1992/93, הוא מונה כמאמן שחקן במקומו של רוני ברשץ במחזור ה-20, אך בתום העונה ירדה חיפה ליגה. לאחר מכן הצטרף להפועל אילת בה שיחק עד לשנת 1997, ובמהלך העונה עבר להפועל תל אביב. בעונה זו הפועל תל אביב ירדה ליגה בתום העונה ורוזנברג פרש ממשחק. ב-16 עונות קלע 4289 נקודות בליגה ב-330 משחקים, ממוצע של 13.0 למשחק.

רוזנברג שיחק 72 משחקים במדי נבחרת ישראל וקלע 365 נקודות. היה חלק מסגל הנבחרת באליפות העולם בכדורסל 1986 שהתקיימה בספרד בה סיימה ישראל במקום השביעי, וקלע 15 נקודות בחמישה משחקים. בנוסף השתתף באליפות אירופה בכדורסל 1987 וקלע 10 נקודות בממוצע למשחק. 

רוזנברג היה ידוע כשחקן בעל יכולת קליעה מעולה מכל הטווחים, ויכולת גבוהה בחדירה לסל. בשנות ה-80 של המאה העשרים התקרב רוזנברג לדת והחל לשמור שבת. במהלך היותו שחקן פעיל למד לתואר במשפטים, וכיום הוא שותף במשרד עורכי הדין רוזאק. בשנת 2012 החל לשמש כיועץ המשפטי של קבוצת הכדורסל של מכבי חיפה.

כיום מתגורר רוזנברג במושב הדתי כפר הרא״ה שבעמק חפר עם חמשת ילדיו. בנו, נתאי רוזנברג, משחק בהפועל כפר קאסם (כדורסל)

==קישורים חיצוניים==

* 

==הערות שוליים==

קטגוריה:כדורסלני נבחרת ישראל
קטגוריה:כדורסלני מכבי חיפה
קטגוריה:כדורסלני א.ס. רמת השרון
קטגוריה:כדורסלני הפועל גבת
קטגוריה:כדורסלני הפועל אילת
קטגוריה:כדורסלני הפועל תל אביב
קטגוריה:עורכי דין ישראלים
קטגוריה:כפר הרא"ה: אישים
קטגוריה:ישראלים ילידי קנדה
קטגוריה:ישראלים שנולדו ב-1964
סקוט זובריסט

סקוט ג'. זובריסט (באנגלית: Scott J. Zobrist) הוא קצין בדימוס בדרגת מייג'ור גנרל בחיל האוויר של ארצות הברית. שירת כמפקד חיל האוויר התשיעי.

==ביוגרפיה==
זובריסט סיים ב-1986 תואר ראשון בהנדסת אווירונאוטיקה מאוניברסיטת דרום קליפורניה והתגייס לחיל האוויר של ארצות הברית. 

שירת כטייס F-16 פייטינג פלקון בבסיסים בארצות הברית, גרמניה ובאיטליה. בשנים 2002–2003 פיקד על טייסת הקרב 421. לאחר לימודים במכללת המלחמה של הצי שימש ראש מחלקת תוכנית בפיקוד הקרב של חיל האוויר. ביוני 2005 מונה למפקד להק המבצעים 31 בבסיס אביאנו שבאיטליה. ביולי 2007 מונה לקצין אג"ם של פיקוד כוחות ארצות הברית ביפן. ביוני 2009 מונה למפקד כנף הקרב 388 המוצבת בבסיס חיל האוויר היל ביוטה. 

באפריל 2011 מונה למפקד כנף הקרב 31 בבסיס אביאנו באיטליה וקודם לדרגת בריגדיר גנרל. במהלך שירותו כמפקד הכנף הוחלט להחזיר לשירות בבסיס קצין שהורשע בהטרדה מינית, זובריסט מחה על צעד זה בפני מפקד חיל האוויר השלישי של ארצות הברית, לוטננט גנרל קרייג פרנקלין, אך ללא הועיל. כשהפרשה התפרסמה נאלץ פרנקלין לפרוש מתפקידו. 

במאי 2013 מונה זובריסט לראש אגף תכנון, תוכנית ודרישות בפיקוד הקרב. במהלך תפקיד זה קודם לדרגת מייג'ור גנרל. באפריל 2015 מונה לסגן מפקד כוחות האוויר בפיקוד מרכז של ארצות הברית. במאי 2016 מונה למפקד חיל האוויר התשיעי של ארצות הברית, הוא שירת בתפקיד עד יוני 2019. 

במהלך שירותו צבר מעל 2,500 שעות טיסה על מטוסי F-16 פייטינג פלקון, T-38 טאלון ו-T-37 טוויט.

זובריסט בעל תואר שני במינהל ציבורי מאוניברסיטת המדינה טרוי, בוגר המכללה לפיקוד ומטה של חיל האוויר, בעל תואר שני בלימודי ביטחון לאומי ואסטרטגיה ממכללת המלחמה של הצי ובוגר תוכנית הבכירים של אוניברסיטת הרווארד.

==קישורים חיצוניים==
*[http://www.af.mil/About-Us/Biographies/Display/Article/108680/major-general-scott-j-zobrist/ ביוגרפיה] באתר חיל האוויר של ארצות הברית

קטגוריה:גנרלים בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:טייסי חיל האוויר של ארצות הברית
קטגוריה:מעוטרי כוכב הארד
קטגוריה:מעוטרי מדליית האוויר
קטגוריה:מעוטרי מדליית השירות המצוין של חיל האוויר
קטגוריה:בוגרי אוניברסיטת דרום קליפורניה
קטגוריה:בוגרי אוניברסיטת טרוי
קטגוריה:אמריקאים שנולדו במאה ה-20
Neon Lights

"Neon Lights" (בעברית: אורות ניאון) הוא שיר של הזמרת האמריקאית דמי לובאטו מאלבום האולפן הרביעי שלה "Demi". השיר יצא ב-19 בנובמבר 2013 דרך חברת ההקלטות הוליווד רקורדס. בשיאו של השיר, הוא נכנס למקום ה-36 במצעד הבילבורד הוט 100, ובנוסף הגיע למקום ה-12 במצעד בניו זילנד שם זכה בתואר "זהב" לשיר.

== וידאו קליפ ==
סרטון המוזיקה יצא ב-21 בנובמבר 2013. את הסרטון ביים ריאן פלוטה, שעבד בעבר עם לובאטו, כאשר ביים את הסרטון ל-"Made in the USA". הסרטון מתחיל כשניתן לראות את לובאטו עולה מתוך בריכה של מים. בסצנה הבאה, לובאטו מבצעת את ההקדמה של השיר בחדר שזוהר באור סגול, עם אורות ניאון. לאחר מכן יש סצנה שבה לובאטו נראית בתוך מועדון ריקודים שם היא שרה עם רקדני גיבוי ורקדנים רגילים. במהלך הקליפ, גשם של אורות ניאון מתחיל ליפול. הסצנות מוצגות שוב ושוב לאורך הסרטון. נכון למאי 2017 הקליפ צבר קרוב ל-200 מיליון צפיות והוא אחד מהנצפים ביותר של הזמרת.

== מיקומי שיא ==
במצעדים השיר זכה להצלחה רבה, כאשר נכנס ללמעלה מ-15 מצעדים שונים.

== קישורים חיצוניים ==

קטגוריה:שירי דמי לובאטו
קטגוריה:שירים באנגלית
קטגוריה:שירים על מיניות
קטגוריה:שירים שנכתבו על ידי דמי לובאטו
קטגוריה:שירים שנכתבו על ידי נואל זנקנלה
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:שירי מוזיקת דאנס אלקטרונית
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:סינגלים בהוצאת הוליווד רקורדס
שלושים (אלבום)

שלושים הוא אלבום האולפן הרביעי של הזמר-יוצר והמלחין נתן גושן, שיצא לאור ב-24 במאי 2017.

להוצאת האלבום קדמו שלושה סינגלים. הסינגל הראשון, "זה שלנו", יצא לאור בפברואר 2016. תשעה חודשים לאחר מכן, בנובמבר, יצא לאור הסינגל השני מהאלבום, "חיכיתי". הסינגל השלישי מהאלבום, "26", יצא לאור בפברואר 2017. שלושה שירים מהאלבום הגיעו למצעד השנתי של גלגלצ לשנת תשע"ז: השיר "דור הסתלבט" שהגיע למקום ה-34, השיר "חיכיתי" שהגיע למקום ה-19 והשיר "26" שהגיע למקום ה-13.

== רשימת רצועות ==

== קישורים חיצוניים ==

* [http://www.frogi.co.il/music-local/16043.html פרוגי מוזיקה] - נתן גושן מספר על מה ששלו בסינגל חדש
* נתן גושן עם סינגל חדש - [http://reshet.tv/item/entertainment/music/news/natan-goshen/ אתר רשת]
* 
* 

== הערות שוליים ==

קטגוריה:אלבומי נתן גושן
קטגוריה:אלבומים בעברית
לואיזה קרולינה, נסיכת הסן-קאסל

לואיזה קרולינה, נסיכת הסן-קאסל (בגרמנית: Luise Karoline von Hessen-Kassel; 28 בספטמבר 1789 – 13 במרץ 1867), הייתה אמו של כריסטיאן התשיעי, מלך דנמרק.

==ביוגרפיה==
לואיזה קרולינה נולדה ב-28 בספטמבר 1789 בטירת גוטורפ, לקרל, נסיך הסן-קאסל וללואיזה, נסיכת דנמרק, בתם של פרדריק החמישי, מלך דנמרק ולואיז, נסיכת בריטניה. בשנת 1790 התחתנה אחותה מריה מהסן-קאסל עם פרדריק, נסיך הכתר של דנמרק, ובשנת 1808 הם הוכתרו כמלכי דנמרק.

ב-26 בינואר 1810 התחתנה לואיזה קרולינה עם פרידריך וילהלם, נסיך שלזוויג-הולשטיין-זונדרבורג-גליקסבורג, ממנה נולדו לו 10 ילדים.

בשנת 1816 מת חמיה פרידריך קרל לודוויג, דוכס שלזוויג-הולשטיין-זונדרבורג-בק, ובעלה פרידריך וילהלם ירש את תאריו ונחלותיו. בשנת 1825 שינה פרידריך וילהלם את תוארו לדוכס שלזוויג-הולשטיין-זונדרבורג-גליקסבורג, שלא היה בשימוש משנת 1779, שבה מת פרידריך היינריך וילהלם, דוכס שלזוויג-הולשטיין-זונדרבורג-גליקסבורג. בשנת 1831 מת פרידריך וילהלם בטירת גוטורפ, ובנה קרל, דוכס שלזוויג-הולשטיין-זונדרבורג-גליקסבורג ירש את תאריו ונחלותיו. בשנת 1847 מונה בנה כריסטיאן לנסיך הכתר של דנמרק, ולאחר מות פרדריק השביעי, מלך דנמרק בשנת 1863 הוא עלה במקומו לשלטון.

ב-13 במרץ 1867 מתה לואיזה קרולינה בבאלנשטדט, ובעת מותה, היא הייתה הנכדה האחרונה ששרדה מנכדיו של פרדריק החמישי, מלך דנמרק.

==משפחתה==
ב-26 בינואר 1810 התחתנה לואיזה קרולינה עם פרידריך וילהלם, דוכס שלזוויג-הולשטיין-זונדרבורג-גליקסבורג, ממנו נולדו לה 10 ילדים:
* לואיזה מריה, נסיכת שלזוויג-הולשטיין-זונדרבורג-גליקסבורג (1810–1869)
* פרדריקה, נסיכת שלזוויג-הולשטיין-זונדרבורג-גליקסבורג (1811–1902), התחתנה עם אלכסנדר קרל, דוכס אנהלט-ברנבורג
* קרל, דוכס שלזוויג-הולשטיין-זונדרבורג-גליקסבורג (1813–1878)
* פרידריך, דוכס שלזוויג-הולשטיין-זונדרבורג-גליקסבורג (1814–1885)
* וילהלם, נסיך שלזוויג-הולשטיין-זונדרבורג-גליקסבורג (1816–1893)
* כריסטיאן התשיעי, מלך דנמרק (1818–1906)
* לואיזה, נסיכת שלזוויג-הולשטיין-זונדרבורג-גליקסבורג (1820–1894)
* יוליוס, נסיך שלזוויג-הולשטיין-זונדרבורג-גליקסבורג (1824–1903)
* יוהאן, נסיך שלזוויג-הולשטיין-זונדרבורג-גליקסבורג (1825–1911)
* ניקולאוס, נסיך שלזוויג-הולשטיין-זונדרבורג-גליקסבורג (1828–1849)

==אילן יוחסין==

==קישורים חיצוניים==

קטגוריה:בית הסן
קטגוריה:נסיכות הסן-קאסל
קטגוריה:ילידות 1789
קטגוריה:נפטרות ב-1867
וילהלם, נסיך הסן-קאסל

וילהלם, נסיך הסן-קאסל (; 24 בדצמבר 1787 – 5 בספטמבר 1867), היה אביה של לואיזה, מלכת דנמרק.

==ביוגרפיה==
וילהלם נולד בביבריך ב-24 בדצמבר 1787, לפרידריך, נסיך הסן-קאסל ולקרולינה, נסיכת נסאו-אוזינגן, בתו של קרל וילהלם, נסיך נסאו-אוזינגן. וילהלם היה נינו של ג'ורג' השני, מלך בריטניה, שהיה אבי סבתו מרי, נסיכת בריטניה.

ב-10 בנובמבר 1810 התחתן וילהלם עם לואיזה שרלוטה, נסיכת דנמרק, נכדתו של פרדריק החמישי, מלך דנמרק, ממנה נולדו לו 6 ילדים.

בשנת 1837 מת אביו פרידריך, נסיך הסן-קאסל, ווילהלם ירש את נחלותיו ואת אחוזתו - טירת רומפנהיים. לאחר שדודנו פרידריך וילהלם, הנסיך הבוחר מהסן התחתן בנישואים מורגנטיים, הפך וילהלם לנסיך הכתר של הסן-קאסל.

בשנת 1863 הוכתר חתנו ככריסטיאן התשיעי, מלך דנמרק, וב-5 בספטמבר 1867 מת וילהלם בקופנהגן.

==משפחתו==
ב-10 בנובמבר 1810 התחתן וילהלם עם לואיזה שרלוטה, נסיכת דנמרק, בתם של פרדריק, נסיך הכתר של דנמרק וסופיה פרדריקה, דוכסית מקלנבורג-שוורין, ממנה נולדו לו 6 ילדים:
* קרולינה, נסיכת הסן-קאסל (1811–1829)
* מריה לואיזה שרלוטה, נסיכת הסן-קאסל (1814–1895), התחתנה עם פרידריך אוגוסט, נסיך אנהלט-דסאו
* לואיזה, נסיכת הסן-קאסל (1817–1898), התחתנה עם כריסטיאן התשיעי, מלך דנמרק
* פרידריך וילהלם, נסיך הסן-קאסל (1820–1884), התחתן עם אלכסנדרה ניקולאייבנה, הנסיכה הגדולה של רוסיה, ולאחריה התחתן עם אנה, נסיכת פרוסיה
* אוגוסטה, נסיכת הסן-קאסל (1823–1899), התחתנה עם הברון קרל פרידריך פון בליקסן-פינקה, אדון נסביהולם.
* סופיה, נסיכת הסן-קאסל (1827)

==אילן יוחסין==

==קישורים חיצוניים==

קטגוריה:נסיכים גרמנים
קטגוריה:בית הסן
קטגוריה:גרמנים שנולדו ב-1787
קטגוריה:גרמנים שנפטרו ב-1867
לואיזה שרלוטה, נסיכת דנמרק

לואיזה שרלוטה, נסיכת דנמרק (; 30 באוקטובר 1789 – 28 במרץ 1864), הייתה אחותו של כריסטיאן השמיני, מלך דנמרק וחותנתו של כריסטיאן התשיעי, מלך דנמרק.

==ביוגרפיה==
לואיזה שרלוטה נולדה ב-30 באוקטובר 1789 בארמון כריסטיאנסבורג, קופנהגן, לפרדריק, נסיך הכתר של דנמרק ונורווגיה, בנם של פרדריק החמישי, מלך דנמרק ואשתו השנייה, יוליאנה מריה מבראונשווייג-וולפנביטל, ולסופיה פרדריקה, דוכסית מקלנבורג-שוורין, בתם של לודוויג, דוכס מקלנבורג-שוורין ושרלוטה סופיה, נסיכת סקסוניה-קובורג-זאלפלד.

ב-10 בנובמבר 1810 התחתנה לואיזה שרלוטה עם וילהלם, נסיך הסן-קאסל, ממנו נולדו לה 6 ילדים. וילהלם שירת מנעוריו בצבא הדני, ובני הזוג התגוררו בדנמרק. לואיזה שרלוטה הייתה אשה חכמה, מעשית וחסכונית, ושמרה על המצב הכספי של משק הבית. כמו כן היא התעניינה באמנות ובשירה, והחשיבה את עצמה כפטריוטית דנית.

בשנת 1839 מת פרדריק השישי, מלך דנמרק, ואחיה כריסטיאן השמיני, מלך דנמרק עלה לשלטון במקומו. בתקופת שלטונו של אחיה מילאה לואיזה שרלוטה תפקיד חשוב בחצר המלוכה, ואחיה רצה שמשפחתה תעלה לשלטון במקומו לאחר היכחדות משפחתו. בשנת 1848 מת אחיה, ובנו פרדריק השביעי, מלך דנמרק עלה לשלטון במקומו. בשנת 1850 הושפעה ממשלת דנמרק מהאימפריה הרוסית, והחלה לתמוך במינוי חתנה כריסטיאן, נסיך שלזוויג-הולשטיין-זונדרבורג-גליקסבורג לנסיך הכתר. בתחילה התנגדה לכך לואיזה שרלוטה, אולם לאחר שראתה שהתמיכה בכריסטיאן חזקה, ויתרה בשנת 1851 יחד עם בנה פרידריך וילהלם, נסיך הסן-קאסל על הטענה לכתר לטובת בתה לואיזה, נסיכת הסן-קאסל, שמצידה העבירה זאת לבעלה כריסטיאן. בשנת 1863 מת אחיינה פרדריק השביעי, וחתנה עלה לשלטון במקומו, וב-28 במרץ 1864 מתה לואיזה שרלוטה בארמון כריסטיאנסבורג, קופנהגן.

==משפחתה==
ב-10 בנובמבר 1810 התחתנה לואיזה שרלוטה עם וילהלם, נסיך הסן-קאסל, ממנו נולדו לה 6 ילדים:
* קרולינה, נסיכת הסן-קאסל (1811–1829)
* מריה לואיזה שרלוטה, נסיכת הסן-קאסל (1814–1895), התחתנה עם פרידריך אוגוסט, נסיך אנהלט-דסאו
* לואיזה, נסיכת הסן-קאסל (1817–1898), התחתנה עם כריסטיאן התשיעי, מלך דנמרק
* פרידריך וילהלם, נסיך הסן-קאסל (1820–1884), התחתן עם אלכסנדרה ניקולאייבנה, הנסיכה הגדולה של רוסיה, ולאחריה התחתן עם אנה, נסיכת פרוסיה
* אוגוסטה, נסיכת הסן-קאסל (1823–1899), התחתנה עם הברון קרל פרידריך פון בליקסן-פינקה, אדון נסביהולם.
* סופיה, נסיכת הסן-קאסל (1827)

== אילן יוחסין ==

==קישורים חיצוניים==

* 

קטגוריה:נסיכות דניות
קטגוריה:ילידות 1789
קטגוריה:נפטרות ב-1864
קרולינה אמליה, נסיכת שלזוויג הולשטיין-זונדרבורג-אוגוסטנבורג

קרולינה אמליה, נסיכת שלזוויג-הולשטיין-זונדרבורג-אוגוסטנבורג (בדנית Caroline Amalie af Slesvig-Holsten-Sønderborg-Augustenborg; 28 ביוני 1796 – 9 במרץ 1881) הייתה אשתו של כריסטיאן השמיני, מלך דנמרק.

==ביוגרפיה==
קרולינה אמליה נולדה ב-28 ביוני 1796 בקופנהגן, בירת דנמרק. אביה היה פרידריך כריסטיאן השני, דוכס שלזוויג-הולשטיין-זונדרבורג-אוגוסטנבורג ואמה הייתה 
לואיזה אוגוסטה, נסיכת דנמרק. אמה הייתה בתם של כריסטיאן השביעי, מלך דנמרק ושל קרוליין מתילדה, נסיכת בריטניה אשר על שמה נקראה קרולינה אמליה. ב-1807 עברה המשפחה לאוגוסטנבורג. אמה קירבה אותה לחצר המלוכה הדנית שבה שלט אחיה, פרדריק השישי, מלך דנמרק. היא הכירה אותה ליורש העצר דאז כריסטיאן פרדריק. חרף העובדה שכריסטיאן כבר היה נשוי באותה תקופה לשרלוטה פרדריקה, דוכסית מקלנבורג-שוורין, הרי שהוא וקרולינה אמליה התאהבו.

ב-1810 גירש כריסטיאן את שרלוטה פרדריקה, וב-1814 חזר לדנמרק לאחר תקופה קצרה בה שלט בנורווגיה. ב-1815 נישאו הוא וקרולינה. בין 1816-1817 התגורר הזוג בעיר אודנסה מכיוון שכריסטיאן שימש כמושל האי פין שאודנסה היא בירתו. הם לא הצליחו ללדת ילדים, ובין 1818-1822 הם נסעו ברחבי אירופה יחד, ואף ביקרו באתרי מרפא שונים בניסיון לרפא חוסר יכולת זה. קרולינה שימשה כאם חורגת עבור בנו של כריסטיאן מנישואים קודמים, פרדריק קרל. היא חיה עם בעלה בהרמוניה מוחלטת, והתייחסה בסלחנות לבגידותיו הרבות. אופייה החביב הביא לה כבוד ונאמנות גם מצד שאר אנשי החצר. בעוד שכריסטיאן נודע כחובב מדעים מושבע, קרולינה התפרסמה כמלחינה מוכשרת וכתבה מספר יצירות לפסנתר. 

ב-1839 הוכתרו כריסטיאן וקרולינה כמלך ומלכת דנמרק. כמלכה, קרולינה השקיעה רבות במעשי צדקה ופילנתרופיה. היא תמכה באופן פעיל בתנועתו של ניקולאי גרונטוויג. במהלך השאלה על השליטה במחוזות שלזוויג והולשטיין, תמכה קרולינה אמליה יחד עם אחיה כריסטיאן אוגוסט ופרדריק במפלגה הפרו-גרמנית שתבעה להעניק עצמאות לחבלים אלו. צעד זה הוביל לירידה ניכרת בפופולריות של המלכה. ב-20 בינואר 1848 נפטר בעלה. היא התגוררה בשנים שלאחר מכן בחודשי הקיץ בטירה מצפון לקופנהגן, ובחורף בדרום אירופה. היא המשיכה לתמוך בפרויקטים שונים למטרות צדקה. היא נפטרה ב-9 במרץ 1881 בגיל 84 ונקברה בקתדרלת רוסקילדה לצד בעלה.

== אילן יוחסין ==

==קישורים חיצוניים==

* 

קטגוריה:אצולה דנית
קטגוריה:ילידות 1796
קטגוריה:נפטרות ב-1881
אליפות איטליה בכדורגל 1907

אליפות איטליה בכדורגל 1907 הייתה העונה העשירית של התחרות שאורגנה על ידי התאחדות הכדורגל האיטלקית. המשחקים החלו ב-13 בינואר 1907 והסתיימו ב-27 באפריל 1907. 

עבור הניצחון הוענקו שתי נקודות ונקודה עבור תוצאת תיקו.

מילאן זכתה באליפות בפעם השלישית בתולדות המועדון.

==מהלך התחרות==
בתחרות השתתפו 6 קבוצות. 

בשלב ראשון נקבעו מנצחי האזורים (בשיטת משחק בית ומשחק חוץ):
* פיימונט - טורינו 
* לומברדיה - מילאן
* ליגוריה - אנדריאה דוריה

בשלב השני התקיימו משחקים בשיטת משחק בית ומשחק חוץ בין הקבוצות שעלו לשלב זה. 

{| class="wikitable" width=70% style="font-size:90%"
|-
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|- bgcolor="#FFFF00"
|1||מילאן||4||2||2||0||10||3||7||6
|- 
|2||טורינו||4||1||3||0||5||3||2||5 
|- 
|3||אנדראה דוריה||4||0||1||3||0||9||9-||1 
|}

==קישורים חיצוניים==
* [http://www.rsssf.com/tablesi/italhist98-25.html#07 נתונים], באתר rsssf

איטליה
קטגוריה:עונות באליפות איטליה בכדורגל
שבלולית המדבר

שבלולית המדבר (שם מדעי: Xerocrassa seetzeni) היא מין של חילזון בענף שבלולי יבשה החיה באזורים מדבריים. מין זה מצוי גם בישראל וחי בנגב.

== תיאור ==

== אורח חיים ==
=== מקום מחיה, מזון וזמני פעילות ===
בעקבות מחקרים מקיפים שנערכו באזור שדה בוקר נמצא כי שבלולית המדבר שוכנת באזור זה בשיחים ובעקבות בדיקת תוכן הקיבה נמצא כי הם ניזונים בעיקר מצמחים עילאיים. במשך הקיץ הם שרויים בתרדמה על השיחים וכשמגיע הגשם הראשון הם מתעוררים ויורדים לקרקע להטלת ביצים.

=== רבייה ===
הטלת ביצים של השבלולית מתרחשת כאשר הקרקע לחה כדאי לאפשר חפירה נוחה ותנאים נוחים לביצים. כדי לקיים צריכים אלו נחוצה כמות גשם של 3 מ"מ לפחות. עומקו של הבור צריך להיות 3.5 ס"מ. יש שם לפחות כ-25–40 ביצים והן עומדות בתנאי יובש וזה דבר חיובי אצלם. מיד לאחר בקיעתם הצעירים עוזבים את הבור ומטפסים אל פני השטח ומתפזרים. במשך השנתיים הראשונות לחייהם הם גדלים מהר יחסית, לאחר מכן פוחת קצב הגידול. 
משך חיי השבלולית הוא שלוש שנים או יותר. לקראת האביב כל השבלולים נכנסים למצב תרדמה.

== הגורמים להישרדות השבלולים ==
הגורמים העיקריים שמשפיעים על הישרדות השבלולים הם גורמי האקלים וטריפה על ידי מכרסמים. הבעיות האקלימיות החמורות ביותר הם הטמפרטורות הגבוהות השוררות במדבר שבלולית המדבר עשויה להגיע ל-55 מעלות צלזיוס וזו דרגת חום קטלנית. כדי להימלט מהטמפרטורות הגבוהות הן נוהגות לטפס על שיחים כאן מגיעות הטמפרטורות עד 40 מעלות צלזיוס בלבד.
השבלולים יכולים להתמודד עם טמפרטורה זו בכך שהם מטפסות על השיחים, יש גם את החזר קרינת השמש שמבהירה אותן עד צבע לבן.
80% מאוכלוסיית השבלולים שנבדקו באזור שדה בוקר מרבית צבעי הקונכיות של הצעירים היו כהים ואילו מרבית הבוגרים היו בהירים שינוי זה בצבע משקף את השינויים במקומות החיות מכיוון שהצעירים אינם חשופים לקרינת השמש בכך שהם מסתתרים לעומת זאת לבוגרים קיימת יכולת לטפס על השיחים ששם יש קרינה ישירה. במשך הקיץ נראה כי השבלולית מנצלת את מאגרי המזון שבגופה כדי לשפר את מאזן המים.

== טורפי השבלולים ודרכי ההתמודדות ==
שבלוליות המדבר נטרפות לרוב על ידי מכרסמים כמו גרביל סלעים ונמנן. נמצאו ערמות של קונכיות שמונחות בפתחי מערות המכרסמים, ישנה תופעה נפוצה שלעיתים נמצאים כ-240 קונכיות ליד מערות.
באזור שדה בוקר נמצא שגרביל סלעים טורף מדי חודש 20 קונכיות ובמשך השנה הם עשויים לטרוף כ-40% מהאוכלוסייה. נמנן יכול לחסל 200 קונכיות בשבועיים ופגיעה זו קשה יותר מן הפגיעה של גרביל הסלעים. אחת הדרכים שבאמצעותן הן מתגוננות הוא טיפוס לגובה מחוץ להשיג ידם של מכרסמים.

== תפוצה ==
מפת התפוצה של השבלוליות מרמזת על כך שבנגב הם מסתתרים מתחת לאבנים.

== מינים שונים ==
קיימים שני מינים שונים של שבלולית המדבר: לבנונית המדבר ולבנונית קמוטת-פה הם דו מיניים בו זמנית כלומר מתפקדים כזכרים וכנקבות באותה עונת פעילות. הם פעילים רק כ-5% מימות השנה-בחלק מחודשי החורף. בתקופה קצרה זו הם מקיימים את כל תפקודי החיים וצריכים להיות מוכנים מבחינה רבייתית לשם המשכת המין בחודשי הקיץ הם בתרדמת והם נמצאים מתחת לקרקע או מתחת לאבנים.

==קישורים חיצוניים==

* http://magazine.isees.org.il/ArticlePage.aspx?ArticleId=223
* http://www.bashaar.org.il/Question.asp?Question_id=4775
* http://www.nature-of-oz.com/molluscs.htm
* http://israel-nature-site.com/?page_id=631

קטגוריה:שבלולי יבשה
קטגוריה:ארץ ישראל: שבלולים
קטגוריה:בעלי חיים שתוארו ב-1847
בזבוז לבנון

בזבוז לבנון (שם מדעי: Serinus syriacus) הוא מין של ציפור ממשפחת הפרושיים.

== תיאור ==
בזבוז לבנון גדול במקצת ודומה לבזבוז אירופי אך צבעיו בהירים יותר. החזה, הבטן והזנב צהובים.
מצחו צהוב, גרונו בהיר יותר, זנבו ארוך יחסית. טבעת העין צהובה בהירה. לצעירים גוון חלודי בולט. 
אזור המחיה שלהם הוא בדרך כלל במורדות הרים שבהם יש עצים ושיחים מפוזרים.
אורך גוף: 12–14 ס"מ. משקל: 10–14 גרם.

== תפוצה ומגמות אוכלוסין ==
אזור התפוצה של בזבוז הלבנון מצומצם ביותר ומתרכז בחרמון הסורי והישראלי, בהרי השוף שבלבנון ובצפון ירדן. הוא נודד בסתיו דרומה לאזורים מדבריים בנגב, בהרי אילת ובסיני.
בישראל, בין 100 ל-150 זוגות דוגרים בחרמון, בגובה של 1200–1800 מטרים מעל לגובה פני הים.
בחורף נצפה במספרים קטנים בהר הנגב, אזור ניצנה והרי אילת.

== שמירת טבע ==
אוכלוסיית בזבוזי הלבנון נמצאת בירידה.
כיום מצב השימור שלו מוגדר "פגיע", לאחר שבעבר נחשב ליציב. מין זה, שזקוק לאספקת מים יומית מושפע מאוד משנות בצורת שבעקבותיהן מצטמצם מלאי הזרעים שמהם הוא ניזון, ושלוליות/שלוגיות, המשמשות אותו לשתייה. בנוסף, כריתת יערות, רעיית יתר וגורמים נוספים מאיימים על עתידו.

== רבייה ==
בחודשים אפריל-מאי, עת השלגים מפשירים, בני הזוג בונים קן בעצי מחט ובו מטילה הנקבה, בדרך כלל, 4 ביצים. 

הדגירה נמשכת שבועיים וכעבור שבועיים נוספים הגוזלים פורחים מהקן. בשלב זה בני הזוג "מטפסים" בגובה כדי לקיים מחזור קינון נוסף ואם התנאים יאפשרו, ייתכן אף מחזור קינון שלישי. בתום עונת הקינון הבזבוזים מתקבצים ללהקות גדולות וקולניות ועם בוא הסתיו - ספטמבר-אוקטובר, כולם נודדים דרומה.

==קישורים חיצוניים==

* [http://www.birds.org.il/he/species-page.aspx?speciesId=515 בזבוז לבנון מתוך אתר הצפרות הישראלי]
* [http://israelibirdsstamps.yardbirdsil.info/bl5.html בזבוז לבנון מתוך אתר הסברה על בזבוז לבנון]
* [http://www.tatzpit.com/site/pages/inPage.asp?catID=9&subID=333&subsubID=488 בזבוז לבנון מתוך אתר תצפית]

==הערות שוליים==

קטגוריה:טקסונים שתוארו בידי שארל לוסיאן בונפרטה
קטגוריה:פרושיים
קטגוריה:ארץ ישראל: פרושיים
קטגוריה:בעלי חיים שתוארו ב-1850
נחל עמירם

נחל עמירם הוא נחל באורך כ-3 ק"מ בכרמל, שמו לקוח משמו הערבי "ואדי עמיר". ראשיתו בשכונת אחוזה בחיפה ומשם הוא יורד מערבה בגיא בין שכונת בגין ושכונת רמת אשכול ויוצא לים מצפון למוסד כפר גלים. נחל עמירם לא תוחזק והוא הפך לאתר פסולת עד שבשנת 2015 שולב מסלול הנחל בשביל ההליכה החדש בגיאיות העיר חיפה. בגדה הצפונית של הנחל נמצאים שרידי מחצבה.

בנחל נמצאו ממצאים מהתקופות הפלאוליתית התיכונה, הנאוליתית, הכלקוליתית, הברונזה התיכונה ב', הברונזה המאוחרת, הברזל, הפרסית, וההלניסטית.

==צמחיית הנחל== 
הפרחים השולטים בנחל ובגדותיו הם עכנאי יהודה, תגית ארץ ישראלית, צברים וחרצית עטורה. לקראת סוף האביב פורח הלבנה הרפואי לאורך הנחל. ברוב הנחל מדובר על הליכה בחורש מוצל, ער אציל.
ניתן לראות לאורך המסלול גם את צמחי עצבונית החורש.
==קישורים חיצוניים==
* מתוך אתר "נחלים בכרמל", 2017
* מתוך אתר מטח
* מתוך אתר משרד החינוך, מינהלת הטיולים
* מתוך אתר מפה

== הערות שוליים ==

קטגוריה:ישראל: מחצבות
עמירם
קטגוריה:רובע רמות הכרמל
עמירם
זיזיים חשופים

זִיזַיִם חֲשׂוּפִים (שם מדעי: Traganum nudatum) הוא שיח בן-שיח ממשפחת הסלקיים.

==מבנה הצמח==
צבעו של הצמח ירוק ולו חמישה עלי כותרת ירוקים פשוטים. עלי הצמח מסודרים בצורה מסורגת, קצותיהם מעוגלים, ממרכזם יוצא חוד טיפוסי, והם גליליים ובשרניים. הצמח חסר קוצים ועלי לוואי. גבעוליו של זיזיים חשופים הם עגולים ובעלי קליפה לבנה מבריקה, והוא בעל זרעים ופירות אחידים.

== תקופת צמיחה ==
צמח זה גדל בעיקר בחודשים פברואר, מרץ ואפריל.

== בית גידול ותפוצה ==
צמח זה גדל במדבר ובקרקעות מלוחות והוא מצוי בדרום הנגב, במערב הנגב, במדבר יהודה, בבקעת ים המלח ובבקעת הירדן .

== קישורים חיצוניים ==

== הערות שוליים ==

קטגוריה:צמחים שתוארו ב-1813
קטגוריה:טקסונים שתוארו בידי אליר רפנאו דליל
קטגוריה:סלקיים
דרקונית בראון

דרקונית בראון (שם מדעי: Dracaena braunii) הוא מין של דרקונית (דרצנה). בלועזית נקרא גם דרקונית סנדריני (Dracaena sanderiana) על שם הגנן האנגלי-גרמני הנרי פרדריק קונרד סנדר (1847–1920). לדרקונית ברואני מספר שמות עממיים: דרקאנה של סנדר, דרקנה, לאקי חזרן, חזרן מתולתל, חזרן מים סיניים, חזרן ידידות, אלת חסד, צמח בלגי ירוקי, צמח סרט ועוד. למרות ששמו העממי הוא חזרן, מדובר על מין בסדרה טקסונומית שונה לחלוטין מהחזרן (Bambusoideae). מקורה של הדרקונית בראון הוא באפריקה ב, גינאה המשוונית, גבון וקמרון.

יש המאמינים כי גידול של לאקי חזרן בבתים ועסקים מביא אושר ושגשוג, ואמונה זו קידמה את מכירות הצמח. כמו כן, טוענים כי הוא קשור לתפיסת הפנג שווי. בתרבות המזרח דרקונית הבראון נחשבת מזה מאות שנים כמביאת מזל, ברכה, שפע, שמחה, שגשוג והצלחה, אושר ועושר, אהבה ובריאות.

== אטימולוגיה והיסטוריה של המינוח ==
מקור השם דרקונית בראון הגיע מיוונית (drakaina δρακαινα "female dragon"). הצמח תואר על ידי מספר בוטנאים:
* אנגלר בשנת 1892 תחת השם "Dracaena braunii" כמחווה לבוטנאי יוהנס בראון (1859–1893), אשר שלח צמחים לגן הבוטני ברלין בשנת 1888.
* מאסטרס בשנת 1893 ב"כרוניקת גננים", תחת השם "Dracaena sanderiana" מחווה לאורצ'ידולוג סנדר (1847–1920).
גננים אנגליים השתמשו בביטוי "דרקונית הבראון" לפני פרסום המינוח הבוטני המדויק "Dracaena braunii", מה שיצר את השיבוש הנפוץ בשמו של הצמח.

== מבנה חיצוני ==
Dracaena braunii הוא צמח rhizomatous של הרגל דק, 2 עד 3 מטר גבוהה בסביבה הטבעית שלה, עם גבעולים דקים וגמישים. הגבעולים זקופים וירוקים, מחוספסים עם טבעות. העלים מסודרים בצורה ספירלית בחלק העליון של הגבעולים. בגננות, זה מתקבל רק על ידי חיתוך חלק גזע. הצמיחה המקסימלית שלה היא 1 עד 1.5 <abbr>מטרים</abbr> עם עלים של 7 עד 25 <abbr>ס"מ</abbr> ו -1.5 עד 4 <abbr>ס"מ</abbr> רוחב. העלים הם בצבע סגלגל-אזמלי, pseudopetiolated, basal (amplexicaulous), מחודד, מעט גלי, מתמשך, עם ורידים מקבילים.
לדרקונית קנים ירוקים ישרים או מסולסלים והיא דורשת טיפול מועט, הכולל השריית החלק התחתון של הקנה בכלי עם מים.

גובהו יכול להגיע מ-0.914 מטר עד ל-1.5 מטר, העלים שלו יכולים להגיע עד 23 סנטימטר (9 אינץ').

==קישורים חיצוניים==

== הערות שוליים ==

קטגוריה:צמחים שתוארו ב-1892
קטגוריה:טקסונים שתוארו בידי אדולף אנגלר
קטגוריה:צמחי נוי
קטגוריה:אספרגיים
לובד המדבר

354x354 פיקסלים
לובד המדבר (שם מדעי: Aerva javanica) הוא בן שיח ממשפחת הירבוזיים, המסתעף מבסיסו לענפים זקופים.

== מורפולוגיה ==
לובד המדבר גדל לגובה של 20- 80 ס"מ. פרחיו עוטים שערות לבנות כעין לבד, ומכאן שמו של הצמח. פרחיו הזעירים והלבנים של הצמח אינם נעימים למגע, והם מסודרים בתפרחות צפופות בראשי הגבעולים.

עלי הצמח מסורגים, פשוטים ותמימים. במצבי יובש קיצוני מצמצם הצמח את פעילות חלקיו ונותר עם עלים ספורים הפועלים בבסיס הצמח.

ללובד המדבר 10 מינים, אחד מהם בלבד בארץ.

== חודשי פריחה ==
לובד המדבר פורח ברוב חודשי השנה, ובעיקר בימי החורף.

== בית גידול ותפוצה ==
לובד המדבר גדל במקומות מדבריים בחריצי סלעים כהים ובערוצי נחלים. הוא מצוי לרוב באפריקה, בדרום-מערב אסיה ובדרומה . 

בישראל גדל הצמח במדבריות חמים בבקעת ים המלח, בהר הנגב, בדרום הנגב, בהרי אילת ובערבה.

== שימושים ==
השורש של בן-שיח זה משמש כחציר לעזים. ברפואה העממית הצמח עוזר בהורדת נפיחות, מקל על שפעת ומקדם את הריפוי של פצעים וחתכים בעור. הפרחים והשורשים שלו מקלים על בעיות בכליות, וזרעי הפרח מקלים על כאבי ראש. תמיסת מי גרגור מן הפרח מקלה על כאבי שיניים. 

== שמות נוספים ==
לובד פרסי, לובד מדברי, כותנת המדבר

== קישורים חיצוניים ==

*[http://flora.org.il/plants/AERJAV/ לובד המדבר] באתר צמחיית ישראל ברשת

קטגוריה:צמחים שתוארו ב-1819
קטגוריה:טקסונים שתוארו בידי יוזף אאוגוסט שולטס
קטגוריה:ארץ ישראל: סלקיים
קטגוריה:סלקיים
אווז קטן

ביצים של אווז קטן.
Anser erythropus
אווז קטן או אווז אדום רגליים (שם מדעי: Anser Erythropus) הוא מין של אווז ממשפחת הברווזיים. פירוש שמו המדעי הוא אווז אדום רגל.

==תיאור פיזי==
צבע גופו של האווז הקטן חום-אפור, וצבע רגליו כתום-צהוב. ראשו עגול ומקורו קצר. מצחו של האווז הבוגר לבן, בדומה לאווז לבן מצח, אך לאווז קטן הצבע הלבן מתרחב עד כיפת הראש. מצחו של האווז הצעיר אפור.
סביב עיניו של אווז בוגר טבעת צהובה.
ממדיו של האווז הקטן קטנים יחסית לשאר האווזים: אורכו 53-66 ס"מ, משקלו 2-2.5 ק"ג ומוטת כנפיו 1.20-1.35 מ'. בעמידה, הכנף ארוכה יותר וקצות אברות היד בולטים מעבר לקצה הזנב.

==תזונה.==

תזונת האווז הקטן מבוססת על תזונה צמחית. הוא מתאפיין באכילתו המהירה וניזון מצמחי מים, צמחי יבשה ודגנים.

==רבייה==
עונת הרבייה של האווז הקטן היא מהאביב עד הקיץ. הקן מונח על הקרקע ועשוי חומר צמחי. הנקבה מטילה 5- 6 ביצים, ותהליך הדגירה נמשך 25- 28 ימים. האווז הקטן דוגר מסקנדינביה מזרחה לרוסיה וסיביר. בעונת החורף הוא נודד דרומה, בעיקר לאזורים שסביב הים השחור ולחופי הים הכספי. בעולם קיימים כ- 28,000 עד 33,000 פרטים בלבד, וזאת בשל ציד והרס מקומות מחיה טבעיים לטובת החקלאות. הירידה המשמעותית הובילה ליצירת הפרדה באזורי הקינון. 
בישראל עוף זה נדיר ביותר.

== קישורים חיצוניים ==

* [http://www.birds.org.il/he/species-page.aspx?speciesId=8 אתר הצפרות הישראלי] 
* [http://israelibirdsstamps.yardbirdsil.info/o6.html israeli birds stamps]

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:אווזים
קטגוריה:ארץ ישראל: אווזאים
קטגוריה:נורווגיה: עופות
קטגוריה:שוודיה: עופות
קטגוריה:פינלנד: עופות
קטגוריה:סיביר: עופות
קטגוריה:בעלי חיים שתוארו ב-1758
כדן סגול

כדן סגול (שם מדעי: Muscari commutatum) הוא גאופיט קטן בעל בצל או פקעת בסוג כדן ממשפחת האספרגיים, אשר גובהו כ-10 סנטימטרים.

== מקור השם ==
עלי הכדן הסגול דקים ופורחים בעונת האביב (לאחר הגשמים), ומביניהם יוצאים עמודי תפרחת, עליהם תלויים פרחים קטנים בצורת כד שראשו נוטה כלפי מטה וצבעו סגול, ומכאן שמו העברי של הצמח. שם המין של הצמח מתאר את צבע הפרחים.

== מורפולוגיה ==
הפרח מורכב מצינור מאוחה עלים והוא קטן ודמוי כד משונץ. פרחי הצמח ערוכים באשכול וצבעם סגול כהה. הם דומים בצורתם לפרחיו של כדן קטן- הפרחים, אך הם בולטים יותר. שש אונותיו של הפרח מצטמצמות לשיניים קטנות בקצה הפרח. באמצע צינור העטיף אבקנים קבועים, וזרעי הצמח השחורים מקומטים דמויי ביצה או כדוריים. לצמח עלה אחד בעל צורה סרגלית, ההלקט נושר בשלמותו מהעמוד מיד אחרי ההבשלה.

== פריחה ותפוצה ==
הכדן הסגול פורח בחודשי החורף, דצמבר עד מארס, בין טרשים, על סדקי סלעים ועל צבריים. תפוצתו בכל הארץ והוא מואבק על ידי דבורי בר הלומדות להתהפך ולמצוץ את הצוף בפרח. בשדרת ההר בחבל הגשום גדל בחפיפה עם כדן סגול כדן נאה (מכונה גם כדן אשכולי או כדן זנוח), לו שיני עטיף לבנות והפורח בחודש פברואר.

== לקריאה נוספת ==
* מיכאל זהרי, מגדיר חדש לצמחי ישראל, עמ' 520–521
* עזי פליטמן, קלרה חן, אבינעם דנין, אבישי שמידע, צמחי ישראל בתמונות, עמ' 230–231

== קישורים חיצוניים ==

== הערות שוליים ==

קטגוריה:יקינתוניים
לואיזה, נסיכת דנמרק (1750–1831)

לואיזה, נסיכת דנמרק (דנית: Louise af Danmark; 20 בינואר 1750 – 12 בינואר 1831), הייתה בתו של פרדריק החמישי, מלך דנמרק וחותנתו של פרדריק השישי, מלך דנמרק.

==ביוגרפיה==
לואיזה נולדה ב-20 בינואר 1750 בארמון כריסטיאנסבורג שבקופנהגן, לפרדריק החמישי, מלך דנמרק וללואיז, נסיכת בריטניה, בתם של ג'ורג' השני, מלך בריטניה וקרולינה, מרקיזת ברנדנבורג-אנסבך.

ב-30 באוגוסט 1766 התחתנה לואיזה עם קרל, נסיך הסן-קאסל, בהסכמת אחיה כריסטיאן השביעי, מלך דנמרק. בתחילה התגוררו בני הזוג בקופנהגן, אולם עד מהרה הסתכסך בעלה עם אחיה, והם עברו להתגורר בהנאו. בשנת 1769 מונה בעלה למושל שלזוויג-הולשטיין, והם עברו להתגורר בטירת גוטורפ, ובנוסף קיבלו אחוזה בגיבי שנקראה על שמה - לואיזנלונד. בשנת 1770 התארחו אצלם כריסטיאן השביעי ואשתו קרוליין מתילדה, נסיכת בריטניה, ובמהלך הביקור התפשטו שמועות על הרומן בין המלכה ליוהאן פרידריך שטרואנזה.

בשנת 1772 מונה בעלה למושל נורווגיה, והמשפחה עברה להתגורר בכריסטיאניה, ומההכנסות הרבות שקיבלו בנו מעון קיץ לאחוזת לואיזנלונד. בשנת 1774 מונה בעלה למפקד הצבא הדני בנורווגיה, ובשנת 1790 התחתנה בתה מריה, נסיכת הסן-קאסל עם פרדריק, נסיך הכתר של דנמרק. בשנת 1808 מת אחיה כריסטיאן השביעי, מלך דנמרק, ובנו - חתנה עלה לשלטון במקומו כפרדריק השישי, מלך דנמרק, ובשנת 1814 קיבל בעלה דרגת פילדמרשל בצבא המלכותי הדני.

ב-12 בינואר 1831 מתה לואיזה בטירת גוטורפ, ונקברה בקתדרלת שלזוויג.

==משפחתה==
ב-30 באוגוסט 1766 התחתנה לואיזה עם קרל, נסיך הסן-קאסל, ממנו נולדו לה 6 ילדים:
* מריה, נסיכת הסן-קאסל (1767–1852), התחתנה עם פרדריק השישי, מלך דנמרק
* וילהלם, נסיך הסן-קאסל (1769–1772)
* פרידריך, נסיך הסן-קאסל (1771–1845)
* יוליאנה, נסיכת הסן-קאסל (1773–1860)
* כריסטיאן, נסיך הסן-קאסל (1776–1814)
* לואיזה קרולינה, נסיכת הסן-קאסל (1867–1789), התחתנה עם פרידריך וילהלם, דוכס שלזוויג-הולשטיין-זונדרבורג-גליקסבורג

== אילן יוחסין ==

==קישורים חיצוניים==

קטגוריה:נסיכות דניות
קטגוריה:ילידות 1750
קטגוריה:נפטרות ב-1831
המשכן לאמנויות הבמה באר שבע

המשכן לאמנויות הבמה באר שבע הוא היכל התרבות הרשמי והגדול של העיר באר שבע. ההיכל תוכנן על ידי האדריכלים שרה וסלו הרשמן והוא נפתח בספטמבר 2008. כיום מנהל את המקום יגאל רויטמן.

במשכן נמצאים שני מוסדות תרבות חשובים של העיר- תיאטרון באר שבע והסינפונייטה הישראלית באר שבע. המשכן מכיל שלושה אולמות (1, 2 ו-3) ובהם 1,427 מקומות ישיבה.

== בנייה ופעילות ==
תכנון המשכן החל בשנת 1985, והוא תוכנן מבחינה אדריכלית כחלק ממרקם עירוני של עיריית באר שבע המתפתח באזור של שדרות רגר. לשם ביצוע התוכנית, נבחרו האדריכלים שרה וסלו הרשמן לבניית המשכן. המשכן נבנה כחלק משילוב אורגני בסביבתו עם אופי דינאמי זורם המשקף את נושא של אמנויות במה. המשכן נחנך בספטמבר 2008, ומשמש להצגות של תיאטרון באר שבע, קונצרטים של הסינפונייטה הישראלית באר שבע, מופעי מחול ועוד. במבנה יש שלושה אולמות, האחד מכיל 901 מקומות ישיבה השני מכיל 426 מקומות ישיבה והשלישי מכיל 100 מקומות ישיבה

מאז פתיחתו המשכן הספיק לארח מאות אומנים ולהקות מהארץ ומחו"ל ולערוך אלפי מופעים. המשכן גם מארח טקסים עירוניים וממלכתיים, פסטיבלים, אירועי חג, הצגות למבוגרים ולילדים, מופעי מוזיקה, מחול, קונצרטים, אופרה, בידור וזמר.

== אדריכלות ==
שרה וסלו הרשמן הם האדריכלים של המשכן, והם זכו בתחרות האדריכלים לבניית המשכן כאשר בראש צוות השופטים היו האדריכלים המצליחים בישראל.

בראיון עמו אמר סלו הרשמן: 

== קישורים חיצוניים ==

*

== הערות שוליים ==

קטגוריה:באר שבע: מבנים
קטגוריה:באר שבע: תרבות
קטגוריה:באר שבע: תיאטראות
קטגוריה:ישראל: אולמות קונצרטים
הר אגס

הר אגס (בערבית: جبل السماق, הר אוג הבורסקאים) הוא הר בחרמון, והוא מהווה את אחת הפסגות של הר דוב.

== שמות ההר ==
מקור שמו של ההר בעצי אגסי הבר הגדלים באזור הפסגה. שמו הערבי הוא ג'בל סומאק (הר אוג הבורסקאים).

== גאוגרפיה ==
ההר הוא שלוחה של כתף שיאון, הוא נמצא כ-2 ק"מ מדרום לפסגת הר דב (כתף שיאון או הר הבתרים), סמוך לגבול לבנון.

=== הצומח ===
לרגלי הר אגס מצויים עצי אגסי בר (אגס סורי) ועל כן שמו.

== אתרים היסטוריים ==
במקום נמצאים שרידים של יישוב-גבול הנקרא "העיר האבודה", מהתקופות הרומית והביזנטית. היישוב מיוחס ליטורים והוא האתר הקדום והגדול ביותר בחרמון. בין השרידים: שרידי בתים בנויים אבן גיר קשה ומסותתת, בכל בית שלושה חדרים, בור מים וחצר, מתקן ששימש כנראה לסחיטת מיצי פירות.

ליד היישוב עברה הדרך הרומית מן הבאניאס אל לבנון, והגישה אליו היא בדרך סלולה המסתעפת מהכביש הראשי לעבר הר אגס ועוברת בקרבתו.

== קישורים חיצוניים ==
* [http://amudanan.co.il/w/index.php/P661695 הר אגס] באתר "עמוד ענן"
* [http://www.mapa.co.il/%D7%9E%D7%A4%D7%94/%D7%90%D7%A0%D7%A6%D7%99%D7%A7%D7%9C%D7%95%D7%A4%D7%93%D7%99%D7%94/2050 הר אגס] באתר "מפה"
* [http://wikimapia.org/25794188/he/%D7%94%D7%A8-%D7%90%D7%92%D7%A1 הר אגס] באתר ויקימפיה
* [http://www.kotar.co.il/KotarApp/Viewer.aspx?nBookID=18224547 הר אגס] בספר "כל מקום ואתר"
* [http://www.kotar.co.il/kotarapp/index/Chapter.aspx?nBookID=76420902&nTocEntryID=76514805 "העיר האבודה"] בספר "מדריך ישראל החדש"

אגס
רכבת בלארוס

מוהילב}}
התפתחות בניית מסילות הברזל בבלארוס.
[[רכבת מהירה בתחנת הרכבת של מינסק.]] 
רכבת בלארוס (בבלארוסית: Беларуская чыгунка) הוא שמה של חברת הרכבות הבלארוסית. זוהי חברת הרכבות הלאומית של בלארוס, האחראית לניהול התנועה ושירותי הרכבת במסילות ברזל ברחבי הרפובליקה הבלארוסית ומפעילה שירותי רכבות נוסעים ומטען. אורך רשת מסילות הברזל שהחברה מפעילה הוא 5,512 ק"מ. 

החברה הוקמה בשנת 1992 על בסיס המחלקה הבלארוסית של משרד הרכבות הסובייטי ונמצאת מאז בבעלות ממשלתית. משרדיה שוכנים במינסק.

==קישורים חיצוניים==

* 

קטגוריה:בלארוס: תחבורה
קטגוריה:אירופה: חברות ותאגידי רכבות
זמזומית המדבר

זמזומית המדבר (שם מדעי: Bellevalia desertorum) היא צמח ממשפחת האספרגאים. הזמזומית היא גאופיט ממשפחת האספרגיים (במיון ישן: ממשפחת השושניים).

==מקור השם==
מקור שמה של זמזומית המדבר הוא מקול הזמזום שנוצר כאשר ממוללים את תפרחתה וממקום גידולה במדבר. הזמזומית נקראת גם "פעמוני גשם", בשל תצורת עליה המזכירה פעמון, ובשל פריחתה בעונת החורף, עת יורדים הגשמים. שמו המדעי קרוי על שם הבוטנאי הצרפתי בן המאה ה-17.

==מאפיינים==
זמזומית המדבר היא צמח בעל בצל, פקעת או קנה שורש מעובה. פרחי הצמח קטנים, צינוריים, צפופים ובשרניים, וצבעם כחול או ורוד. לפרח צינור בעל עלים מאוחים, ובקצהו שש אונות מפורדות, שאורכן מגיע לכרבע מאורך הצינור, ובבסיס כול אונה אבקן. עוקצי הפרחים קצרים מאוד, והם אינם מתארכים רבות במהלך הפריחה. גבעול הפריחה קצר ומגיע לאורך של 5–10 ס"מ. 
עלי זמזומית המדבר שטוחים, פרושים על הקרקע, לעיתים בצורה מפותלת, ועל פניהם שקעים לבנים. זמזומית המדבר פורחת בחודשי החורף, מדצמבר עד מארס.

==תפוצה==
זמזומית המדבר גדלה בערבה, בנגב ובמדבר יהודה. אפשר למצוא אותה במקומות רבים במדבר, באזורים שבהם יש פחות מ-150 מ"מ גשם לשנה.

==קישורים חיצוניים==

== הערות שוליים ==

קטגוריה:צמחים שתוארו ב-1931
קטגוריה:טקסונים שתוארו בידי נעמי פיינברון-דותן
קטגוריה:יקינתוניים
הר בן יאיר

הר בן יאיר הוא הר דמוי כיפה שנמצא מצפון־מערב למצדה, בבקעת ים המלח, בנוי סלעי קירטון ומפסגתו יש תצפית היקפית על הסביבה. גובהו של ההר כ-400 מטרים מעל ים המלח, בערך בגובה פני הים.

==היסטוריה==
לאחר מספר ימים של מהומות קשות בירושלים, השתלטו הסיקריים, בראשם מנחם בן יהודה הגלילי, על מבצר מצדה, הרגו את החייל הרומאי שהחזיק במבצר והפכו אותו למעוזם. כך התחיל המרד שהתרחש בצפון מערב מצדה, היכן ששוכן ההר. מצדה עומדת בראשו של ההר כששתי דרכים מובילות אליה. לאחר חורבן בית המקדש אלעזר בן יאיר ואנשיו נשארו במצדה והיו היחידים שהתנגדו לרומאים. בשנת 73 לספירה הוקם המחנה השמיני של הרומאים כחלק ממערך המחנות ההיקפיים מסביב למצדה במצור, ומכאן הם יכלו לראות בדיוק מה מתרחש על המצדה. בעקבות אירוע זה, נקרא כיום ההר הר אלעזר, או הר בן יאיר, על שמו של אלעזר בן יאיר, מנהיג הקנאים במצדה בימי המרד הגדול.

בקריית גת נקרא רחוב ("רחוב הר בן יאיר") על שם ההר.

==תיירות==
הר בן יאיר הוא אתר תיירות, יש בו כמה מסלולים ובפסגתו תצפית היקפית על הסביבה. ההר נמצא מדרום למצדה וניתן להגיע אליו בשלוש דרכים: הדרך הקלה - שביל מסומן העולה אליו מדרום במתינות ומכיוון נחל רחף.

הדרך הבינונית - שביל המסומן העולה אליו ממערב-צפון, לאורך שביל 'הרץ'. והקשה מכולן, המומלצת רק לירידה, היא ממסוף הרכבל במזרח. יש מסלול שמתחיל בצד המערבי של המצדה באחד מיובלי נחל מצדה. המסלול ממשיך ויורד דרומה עד לחיבור עם נחל מצדה. המסלול עוקף את הגבים ממערב וממשיך במעלה תלול אל הר בן יאיר. על גב ההר המסלול ממשיך לאורך הקצה של המצוק ומאפשר תצפית אל מצדה, ים המלח והרי מואב. בהמשך, המסלול יורד במעלה הר בן יאיר. המסלול תלול מאוד ומפותל עד לסיומו באתר הרכבל. המסלול בדרגת קושי גבוהה, מתאפיין בטיפוס וירידה להר בן יאיר במעלות תלולות מאוד, והליכה על כתף הר אלעזר הצופה על מצדה וים המלח. המסלול מומלץ להליכה ממערב למזרח.

==קישורים חיצוניים==
* [http://www.mapa.co.il/מפה/אנציקלופדיה/2510 הר בן יאיר] באתר "מפה"
* [http://family.lametayel.co.il/בדרך+למצדה הדף של הר בן-יאיר] באתר "למטייל"
* [http://cms.education.gov.il/EducationCMS/Units/Tiyulim/maslulim/ הר בן יאיר] באתר משרד החינוך
* [http://cms.education.gov.il/EducationCMS/Units/Tiyulim/maslulim/BikatHyarden/BikatHyarden1/ms1403.htm הר בן יאיר] במנהל הטיולים

קטגוריה:בקעת ים המלח
בן יאיר
קטגוריה:מדבר יהודה
קטגוריה:שביל ישראל
פיקה אמריקאית

פיקה אמריקאית (שם מדעי: Ochotona princeps) היא מין של יונק קטן ממשפחת הפיקתיים שבסדרת הארנבאים החיה באמריקה הצפונית, בקרבה להרי הרוקי.
== מאפיינים ==
אורכה 162-216 מ"מ ומשקלה עד 170 גרם. היא דומה לארנב אך בעלת אוזניים קטנות ומסתתרת במחילות רוב זמנה. זכרי הפיקה גדולים יותר מהנקבות. הם בעלי לסתות קצרות ובעלי פרווה חומה-אדמדמה. השיער הארוך מגן עליהם מהקרה של אזורי ההרים.

הפיקות יכולות להימצא בגובה רב ולעבור את קו העצים והם חיות בין הסלעים של אזור הרי הרוקי. בקיץ הקצר הם צריכות לאגור מספיק מזון לחורף הקשה והם קוצרים עשבים, זרעים, פירות, בצלים, שורשים ופרחים הפורחים באביב ובקיץ. מספר פרטים משתלטים על מזווים של פיקות אחרות במקום לדאוג לעצמם.

הפיקות צריכות להישאר בקרבה למחילות הסלעים כדי להימלט מטורפים שונים כמו עיטים, נצים, ינשופיים, שועלים, זאבים, קויוטים, שונרים וסמורים. באזורים שהם נפוצים ביותר הם מהווים את הטרף העיקרי של רוב הטורפים.

==קישורים חיצוניים==

==הערות שוליים==

קטגוריה:טקסונים שתוארו בידי ג'ון ריצ'רדסון
קטגוריה:פיקתיים
קטגוריה:ארצות הברית: יונקים
קטגוריה:בעלי חיים בהרי הרוקי
קטגוריה:בעלי חיים שתוארו ב-1828
שכווי חד-זנב

שכווי חד-זנב (שם מדעי: Tympanuchus phasianellus) הוא מין של שכווי בינוני ממשפחת הפסיוניים המצוי בערבות אמריקה הצפונית.
== מאפיינים ==
אורכו של השכווי 38-48 ס"מ ומשקלו 950 גרם בזכרים ו-815 גרם בנקבות הקטנות והחיוורות יותר. הזכרים בעלי נוצות אפורות מנומרות בלבן ובעלי גבות צהובות בולטות, עור חשוף סגול על צווארם, עורף שחור וזנב לבן צר הנוטה כלפי מעלה. הזכרים מנופחים וגדולים יותר מהנקבות ובעלי גרון חזק וקולני.

הזכרים מתקבצים בעונת הרבייה בזירות לק במדינות ארצות הברית: בקליפורניה, קנזס, אילינוי, איווה, נבדה וגם בניו מקסיקו. הם חיים באזורי ערבות שופעות, בהם קל להתקבץ ולאסוף נקבות. הזכרים נלחמים זה בזה בדורבנות רגליהם ועלולים לפצוע קשה זה את זה. לאחר מכן הם מבליטים את חזם, פורשים את כנפיהם אל מול הנקבות ומושכים אותן לעברם. שכווי שהצליח להזדווג אינו מעורב כלל בגידול הצאצאים. הנקבות דואגות להם לבדן.

הם ניזונים מזרעים, פירות יער, עשבים וגם מחרקים - בעיקר חגבים המצוים בקיץ.

==קישורים חיצוניים==

==הערות שוליים==

2 שכווים חדי-זנב

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:שכווים
קטגוריה:קנדה: עופות
קטגוריה:עופות המישורים הגדולים
קטגוריה:בעלי חיים שתוארו ב-1758
פיגוע הירי באל-מניא

פיגוע הירי באל-מניא התרחש ב-26 במאי 2017 באל-מניא שמדרום לקהיר שבמצרים, כאשר חמושים מארגון המדינה האסלאמית פתחו באש לעבר נוצרים קופטים שנסעו באוטובוס. בפיגוע נרצחו 29 אנשים, מרביתם ילדים. כ-25 בני אדם נוספים נפצעו.

בסביבות השעה 12:30 חסמו כעשרה מחבלים חמושים את דרכו של האוטובוס, שנשא עשרות נוצרים קופטים שהיו בדרכם למנזר, ופתחו בירי לעברו. לאחר מכן נכנסו לאוטובוס והמשיכו בירי מטווח קצר.

בתגובה לפיגוע תקפו מטוסי חיל האוויר המצרי יעדי מיליציות אסלאמיסטיות בעיר דרנה שבצפון-מזרח לוב.

בית עיריית תל אביב-יפו הואר בצבעי דגל מצרים כאות הזדהות. זו הייתה הפעם הראשונה שהואר בית העירייה בצבעים של דגל מדינה ערבית.
==ראו גם ==

* רדיפת קופטים במצרים

==הערות שוליים==

קטגוריה:פיגועי טרור אסלאמי במצרים
מניא
מניא
קטגוריה:מצרים: פיגועי ירי
קטגוריה:פיגועי טרור נגד אוטובוסים
קטגוריה:המדינה האסלאמית: פיגועים באפריקה
אל-מניא
דרונגו אפריקני

דרונגו אפריקני או דרונגו ממזולג-זנב (שם מדעי: Dicrurus adsimilis) הוא מין ציפור ממשפחת הדרונגים, קרובים רחוקים של העורביים.
== מאפיינים ==
הדרונגו חי בערבות הסוואנה האפריקנית ברחבי האזורים הטרופיים. הוא מאוד דומה למין דרונגו שחור (Dicrurus macrocercus) אך האחרון מצוי בדרום אסיה. 

אורך הדרונגו 25 ס"מ בממוצע והוא בעל נוצות שחורות, זנב מפוצל כמו מזלג ועיניים אדומות. המקור קשיח ושחור ומותאם לציד חרקים. הדרונגו הוא עוף רעשני ותוקפני ויתקוף מסיגי גבול, כולל עופות דורסים שפלשו לשטחן. 

הוא אוכל בעיקר מזון מהחי, אך לפעמים שותה צוף מפרחים. הוא צייד חרקים מתמחה, מחפש טרף מעמדה גבוהה על הענף ומתנפל על טרף קרקעי. הוא טורף גם עכבישים, תולעים, עקרבים, חולייתנים קטנים ואף חוטף מזון למיני חיות אחרות - בעיקר ציפורים אחרות (בעיקר לטימליים) או לסוריקטה. הדרונגו נטפל לסוריקטות בעיקר בחורף הקשה של הקלהארי, אז הוא מחקה את קריאות האזעקה שלהם ברגע שהם מוצאים מזון וחוטף אותו כשכולם בורחים. ואולם בשאר השנה הוא מזעיק נגד סכנות אמיתיות כך שהוא עוזר להם בדיוק כמו שהוא חוטף להם מזון.

הדרונגו מטיל בקן על העץ 2-4 ביצים. הקוקייה האפריקנית (Cuculus gularis) לעיתים נטפלת אליו וגוזלה הגדול מפיל את שאר הביצים לקרקע.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי יוהאן מתאוס בכשטיין
קטגוריה:דרונגים
קטגוריה:עופות הסוואנה האפריקנית
קטגוריה:טנזניה: עופות
קטגוריה:הרפובליקה הדמוקרטית של קונגו: עופות
קטגוריה:בעלי חיים שתוארו ב-1794
קוליברי זנב-מחבט

קוליברי זנב-מחבט (שם מדעי: Discosura longicaudus) הוא מין עוף טרופי קטן ממשפחת הקוליבריים החי ביערות אמריקה הדרומית.

אורכו של הקוליברי הקטן 10.2 ס"מ ומשקלו 3.4 גרם בלבד. הנקבות קטנות יותר ואורכם 6.4 ס"מ. הזכרים בעלי ראש, גרון וחזה ירוקים ובעלי בטן בצבע נחושתי. הכנפיים והגב חומים והזנב חום-סגול ומפוצל בשני עיטורים בולטים דמויי מחבט. עיטורים אלה נועדו להרשים את הנקבות.

הם חיים ביערות של אמריקה הדרומית בברזיל, גינאה הצרפתית, גויאנה, סורינאם וונצואלה. הם מרחפים באזורים בעלי פרחים מושכים ומוצצים צוף יחד עם קוליברים אחרים ולעיתים אף עם עוד עופות, אך חלק מהעופות מגרשים אותם עקב ממדיהם הקטנים. אפילו דבורים עלולות להבריח אותם מהפרחים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:קוליבריים
קטגוריה:ונצואלה: עופות
קטגוריה:סורינאם: עופות
קטגוריה:ברזיל: עופות
Te Lo Agradezco, Pero No

Te Lo Agradezco, Pero No (באנגלית: Thank you, but no, ובעברית תודה, אבל לא) הוא סינגל שהוקלט על ידי הזמר-יוצר הספרדי אלחנדרו סאנס, בשיתוף הזמרת הקולומביאנית שאקירה, מתוך אלבומו השמיני, El Tren de los Momentos. השיר יצא לאור ב-30 בדצמבר 2006, כסינגל השני מתוך האלבום.

השיר נכתב על ידי סאנס והופק על ידי סאנס ולולו פרז. השיר הוא שיתוף הפעולה השני בין השניים כאשר הקודם היה "La Tortura", שנכלל באלבומה השישי של שאקירה, Fijación Oral Vol. 1. את שיתוף הפעולה יזמה שאקירה בעצמה, וסאנס נענה בחיוב להצעתה.

במצעדים העיקריים הגיע השיר למקום; ה-1 במצעד השירים הלטיניים, ה-1 במצעד שירי הפופ הלטיניים, וה-1 במצעד שבוונצואלה.

== וידאו קליפ ==
הווידאו קליפ הנלווה שצולם לשיר, היה בבימויו של ז'אומה דה לאיגואנה. הקליפ צולם בברוקלין שבניו יורק, בשנת 2006, ופורסם לציבור הרחב ב-11 בינואר 2007.

הקלים היווה כקליפ המשיכי לסינגל הקודם מן אלבומו של סאנס, "A la Primera Persona". צוות הצילום החליט כי הקליפ יצולם בצבעים כהים ועצובים שימחישו את עוצמת השיר. בקליפ ניתן לראות את סאנס כשהוא מתואר כנבגד בתוך מערכת יחסים של זוג. לאורכו של הקליפ ניתן לראות את סאנס ושאקירה בתוך בית קודר ועצוב.

== מיקומי שיא ==
השיר זכה להצלחה רבה במצעדים שבאמריקה הלטינית.

== נתוני מכירות ==
{| class="wikitable sortable"
!מקום
!תארים
!מכירות
|-
!ספרד (PROMUSICAE)
|פלטינה
|40,000
|-
! colspan="3" |רינגטון
|-
!ספרד (PROMUSICAE)
|זהב
|25,000
|}

== קישורים חיצוניים ==

== הערות שוליים ==

קטגוריה:שירי שאקירה
קטגוריה:שירים בספרדית
קטגוריה:סינגלים בהוצאת וורנר מיוזיק לטינה
Illegal

Illegal (בעברית: בלתי חוקי) הוא סינגל שהוקלט על ידי הזמרת הקולומביאנית שאקירה, בשיתוף הזמר האמריקאי קרלוס סנטנה, מתוך אלבומה השביעי, Oral Fixation, Vol. 2. השיר יצא לאור ב-6 בנובמבר 2006, כסינגל השלישי והאחרון מתוך האלבום. השיר נכלל גם במארז התקליטורים שהוציאה שאקירה בסמוך לצאתו, Oral Fixation, Vol. 1 & 2.

עם יציאתו נכנס השיר אל המקום הראשון במצעד שברומניה, הראשון במצעד שירי הדאנס קלאב, והשלושים וארבע במצעד הסינגלים הבריטי.

== רקע וכתיבה ==
השיר נכתב על ידי שאקירה והופק על ידה ועל ידי המפיקים המוזיקליים חוסה טורס ולסטר מנדז. השיר הוא מעין בלדת פופ, המשלבת בתוכה גם את סגנון הקאנטרי וזאת, בנוסף לכך שהיא מכילה בתוכה צלילי גיטרה וגיטרת בס שונים, שאותם מבצע קרלוס סנטנה בעצמו.

בסמוך לצאתו, הפנו מבקרי המוזיקה כלפי השיר ביקורות מעורבות ואף עשו השוואה בינו לבין שיריה של אלאניס מוריסט.

== וידאו קליפ ==
הווידאו קליפ שיצא עבור השיר, צולם במקסיקו סיטי, ב-17 באוקטובר 2006, על ידי ז'אומה דה לאיגואנה ושאקירה, באמצע סיבוב ההופעות הרביעי שלה, "Oral Fixation Tour". הוא צולם במשך יום אחד, ובו מופעים כמה ממעריציה האמריקאים והמקסיקנים ששימשו בו כניצבים. הוא פורסם לראשונה ב-16 בנובמבר 2006, ב-MTV.

בקליפ שאקירה מצטיירת כחברה של מתאגרף ולאורכו, היא מוצגת בזירת איגרוף שבה נהג לשהות ולהתאמן חברה לשעבר במשך רוב שעות היום. באמצעות פלשבקים, היא זוכרת את הרגעים הטובים שהיו במערכת היחסים שלהם. לבסוף, שאקירה מגיעה לגמר אליפות האיגרוף שבה בן זוגה משתתף ומגלה כי הוא בוגד בה עם מישהי שמגיחה לבמה בפתאומיות.

לפני שהיא עוזבת את המקום, היא מתבוננת בו בעצב ועוצמת את עיניה לכמה רגעים.

== הופעה ==
עם השיר הופיעה שאקירה ב-5Star, בשנת 2005. מאוחר יותר, ב-24 במרץ 2011, העלתה שאקירה את ההופעה לערוץ ה-Vevo שלה. בדצמבר 2006, הופיעה שאקירה עם השיר בתוכנית הטלוויזיה האמריקאית, "בוקר טוב אמריקה".

== מיקומי שיא ==
במצעדים זכה השיר להצלחה נאה ואף הצליח בשיאו לכבוש את פסגת המצעד שברומניה ומצעד שירי הדאנס קלאב.

== נתוני מכירות ==
{| class="wikitable sortable"
!מדינה
!תארים
!מכירות
|-
!בריטניה (BPI)
|
|30,000
|-
!גרמניה (BVMI)
|
|60,000
|-
! colspan="3" |סיכום
|-
!בכל העולם
|
|150,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
!ארצות הברית
|6 בנובמבר 2006
|תקליטור
|
|-
!בריטניה
|9 בדצמבר 2006
|מיני-אלבום
|סוני BMG
|-
!מדינות שונות
|18 בדצמבר 2006
|תקליטור <small>(גרסה משופרת)</small>
|סוני BMG • תקליטי RCA
|}

== קישורים חיצוניים ==

==הערות שוליים==

קטגוריה:שירי שאקירה
קטגוריה:שירים באנגלית
קטגוריה:שירים שנכתבו על ידי לסטר מנדז
קטגוריה:שירים שנכתבו על ידי שאקירה
קטגוריה:שירים שהופקו על ידי לסטר מנדז
קטגוריה:שירים שהופקו על ידי שאקירה
קטגוריה:שירים על כאב לב
קטגוריה:בלדות משנות ה-2000
קטגוריה:סינגלים שהגיעו למקום הראשון ברומניה
השירות הפדרלי לסטטיסטיקה ממלכתית

{| class="floatleft" cellpadding="3" style="margin:1 1em 1em 0; border:1px #bbb solid; border-collapse:collapse; font-size:80%;"
|- style="text-align:center; background:steelblue; white-space: nowrap;"
!colspan=2|<span align="center" style="width:100%; font-size: 1.25em; white-space: nowrap;color:white;padding:.2em;">גלגולי שירות הסטטיסטיקה ברוסיה</span>
|- style="text-align:center;border-bottom:solid 1px;margin-bottom:.2em;width:66%;text-align:right;color:black;font-weight:bold;"
| שנים
| שם
|- style="text-align:right; background:#ccc;"
|20 במרץ 1811–1834
| מחלקת הסטטיסטיקה במשרד המשטרה
|- align=right
|- style="text-align:right; background:#ccc;"
|1834–1858
|מחלקת הסטטיסטיקה המיוחדת של משרד הפנים
|- align=right
|- style="text-align:right; background:#ccc;"
|22 בדצמבר–4 במרץ 1858
| ועדת הסטטיסטיקה
|- align=right
|- style="text-align:right; background:#ccc;"
| 1858–1875
| הוועדה המרכזית לסטטיסטיקה
|- align=right
|- style="text-align:right; background:#ccc;"
| 1875–1917
| מועצת הסטטיסטיקה
|- style="text-align:right; background:#ccc;"
| 1918–1987
| המינהל המרכזי לסטטיסטיקה
|- style="text-align:right; background:#ccc;"
| 1987–2004
| הוועדה הממלכתית לסטטיסטיקה
|- style="text-align:right; background:#ccc;"
| 9 במרץ 2004–ואילך
| השירות הפדרלי לסטטיסטיקה ממלכתית
|- style="text-align:center; background:#ccc;"
!colspan=2|<span style="font-size:92%;">מקור: [https://www.gks.ru/folder/11725 פרק היסטוריה באתר הרשמי]</span>
|}
השירות הפדרלי לסטטיסטיקה ממלכתית (ברוסית: Федеральная служба государственной статистики, בקיצור Росстат, או Росстастистика) היא סוכנות פדרלית של ממשלת רוסיה, האחראית על איסוף נתונים על המדינה, על האוכלוסייה והכלכלה וניתוח מידע סטטיסטי אודות הפדרציה הרוסית, כבסיס מידע עבור מקבלי ההחלטות וכשירות עבור הציבור.

מאז 1811 זהו הארגון הממונה על כל הסטטיסטיקות של רוסיה האחראי גם לעריכת מפקדי אוכלוסין ברוסיה ועבר גלגולים שונים והיה בסמכויות המשטרה והסובנרקום עד התפרקות ברית המועצות. לאחר 1991 היה באחריות ממשלת רוסיה ומאז אפריל 2017 מהווה יחידת סמך ב.
==ראשי הארגון==
{| class="wikitable"
|-
! שם !! שנות כהונה
|-
| פאבל גובז'ווין || 1985–1993
|-
| יורי יורקוב || 1993–1998
|-
| ולדימיר סוקולין || 1998–2009
|-
| אלכסנדר סורינוב || 2009–2018
|-
| פאבל מלקוב || 2018–ואילך
|}

==ראו גם==
*מפקדי אוכלוסין ברוסיה

==קישורים חיצוניים==

* 

קטגוריה:רוסיה: ארגונים ממשלתיים
קטגוריה:מוסדות סטטיסטיקה ממשלתיים